Hea võimalus - ole osa Kultuuribussist!
MTÜ Eesti Euroopa Liikumine kutsub osalema „Kultuuribussi” projektis, millega tähistame 9. mail Euroopa Päeva kokku 6 Eesti linnas. Paneme sõitma kultuuribussid, Tartus, Pärnus, Narvas, Põlvas ja Kärdlas ning Tallinnas kultuuritrammi.
Kultuuribussi projekt on olemuselt teavitusprojekt, mis toimub Euroopa kultuuridevahelise dialoogi aasta 2008 egiidi all. Pakume Sulle, hea partner, võimalust oma organisatsiooni tegemisi tutvustada „Kultuuribussi” programmis aga ka siduda juba 9. maile planeeritud tegevusi Kultuuribussi tuuriga ühes või mitmes linnas.
Programmi eesmärk on tutvustada Euroopa kultuurilist mitmekesisust kui väärtust ning samal ajal jagada informatsiooni kodanike võimaluste kohta Euroopa Liidus. Soovime pakkuda Euroopa Päeval Kultuuribussiga sõitu tegevatele linnaelanikele harivat ja toredat kultuurielamust.
9. mail on võimalus kõikidel huvilistel trammis ja bussides lähemalt tundma õppida Euroopa riikide kultuurilisi eripärasid (riikide tantsud, mängud jms), õppimis- ja töötamisvõimalusi ning osaleda Euroopa teemalistes viktoriinides, kohtuda Euroopas Eesti asja ajavate poliitikute ja kodanikeühenduste esindajatega.
Kultuuribussid sõidavad:
Tallinnas: 13.00- 18.00
Tartus: 14.00-18.00
Pärnus: 14.00- 17.00
Narvas: 14.00-17.00
Põlvas: 15.00- 17.00
Kärdlas: 15.00- 17.00
Tule osale oma organisatsiooniga programmis ühes või mitmes linnas! Tegevuses osalemine ja organisatsiooni tegevuste tutvustamine on tasuta!
Trammi ja bussidesse mahub vaid piiratud arv organisatsioone/inimesi!
Osavõtust palume teatada hiljemalt 10. aprilliks.
Kontakt: Meelika Jürisaar
Euroopa Päeva koordinaator
E-maili aadress: meelika@euroopaliikumine.ee
Telefon: 6 419 679
Toetajad: Euroopa Komisjoni Esindus Eestis, Avatud Eesti Fond/Riigikantselei, European Movement International ning linnavalitsused.